OpenLLM-France/wikimedia huggingface dataset:
# Regió de Tacna

Tacna (quítxua takna "he conquerit aquest lloc") és la regió més meridional del Perú. Limita al sud amb la Regió de Tarapacá (Xile), a l'est amb el Departament de La Paz (Bolívia) i al nord amb les regions de Moquegua i Puno.

## Divisió administrativa

La regió es divideix en quatre províncies:
* Tacna
* Candarave
* Jorge Basadre
* Tarata
# Phạm Tuân

Phạm Tuân (Quốc Tuấn, 14 de febrer de 1947) és un aviador de combat i astronauta vietnamita. Va ser la primera persona asiàtica (sense comptar els territoris asiàtics de la Unió Soviètica) a visitar l'espai exterior.
Actualment és tinent general retirat, director del Departament General d'Indústria de Defensa, així com membre no electe de l'Assemblea Nacional del Vietnam. És també membre del Partit Comunista del Vietnam. Està casat i té dos fills.

## Biografia

Va néixer a Quốc Tuan, a la província de Thái Bình de la República Democràtica del Vietnam, el 14 de febrer de 1947. Es va unir a la Força Aèria Popular Vietnamita (VPAF) el 1965, en plena Guerra del Vietnam. Més tard va ser comissionat com a oficial de combat. Va realitzar missions d'intercepció en un avió de combat Mikoian-Gurévitx MiG-21 durant la guerra contra les Forces Aèries dels Estats Units d'Amèrica.
Va rebre nombroses distincions d'alt rang pel seu servei durant l'Operació Linebacker II, incloent l'Orde de Ho Chi Minh. També va ser condecorat amb l'Orde de Lenin i amb el títol d'Heroi de la Unió Soviètica. Va aconseguir el rang de general major a la VPAF abans de la seva eventual formació per a ser enginyer d'investigació en el programa espacial soviètic conjunt del Vietnam i la Unió Soviètica.
L'1 d'abril de 1979 va ser seleccionat com a membre de la tripulació internacional per al sisè programa Interkosmos. El cosmonauta de suport va ser Bùi Thanh Liêm. Phạm, juntament amb el cosmonauta soviètic Víktor Gorbatkó, va ser llançat des del cosmòdrom de Baikonur el 23 de juliol de 1980 a bord del vol espacial tripulat Soiuz 37. Estaven al servei de l'estació espacial orbital Saliut 6. Durant el seu temps en òrbita, va dur a terme experiments sobre fusió de mostres de minerals en condicions de microgravetat. També va dur a terme experiments amb plantes Azolla, així com fotografies des de l'òrbita al Vietnam amb fins cartogràfics.
Va estar en l'espai 7 dies, 20 hores i 42 minuts. Va completar 142 òrbites, i va ser retornat a la Terra el 31 de juliol de 1980. També va participar en la missió Soiuz 36.

## Referències

* ↑ Encyclopedia Astronautica. «Salyut 6 EP-7». Encyclopedia Astronautica, 2007. [Consulta: 4 octubre 2007].

## Bibliografia

* Toperczer, István.. MiG-21 units of the Vietnam War. Oxford: Osprey Pub, 2001. ISBN 1-84176-263-6.
# David Muñoz Bañón

David Muñoz Bañón (Elx, Baix Vinalopó, 9 de juny de 1979) va ser un ciclista valencià, professional del 2001 fins al 2007.

## Palmarès

* 1999
** Vencedor d'una etapa a la Volta al Bidasoa
** Vencedor d'una etapa a la Volta a Toledo
** Vencedor d'una etapa a la Setmana aragonesa
* 2000
** Vencedor d'una etapa a la Volta al Bidasoa
* 2002
** Vencedor d'una etapa a la Volta a Portugal
* 2006
** Vencedor d'una etapa a la Giro del Trentino

### Resultats al Tour de França

* 2003. 139è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Navardún

Navardún és un municipi d'Aragó situat a la província de Saragossa i enquadrat a la comarca de Las Cinco Villas.
# Abd-al-Karim

Abd-al-Karim o Abd al-Karim és el nom dels següents personatges:
Abd-al-Karim (nom) forma part del nom de molts personatges:
* Abd al-Karim Bukhari (?-1830), historiador persa
* Abd al-Karim Kashmirí ben Aklibat Mahmud ben Bulaki ben Muhammad Rida (?-1784), historiador hindo-persa
* Abd-al-Karim al-Jilí, místic musulmà
* Abd al-Karim Munxi, historiador persa del segle XIX
* Muhammad ibn Abd al-Karim al-Khattabi, líder rifeny
* Abd-al-Karim ibn Abd-al-Wàhid ibn Mughith
* Abd al-Karim Qasim
* Abd-al-Karim ibn Abi-Bakr

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Abd-al-Karim, tot i que no en fos el nom principal
# Crocidura parvipes

Crocidura parvipes és una espècie de mamífer eulipotifle de la família de les musaranyes (Soricidae). Es troba a Àfrica: Angola, el Camerun, la República Centreafricana, la República Democràtica del Congo, Kenya, Nigèria, el Sudan, Tanzània i Zàmbia.

## Referències

* ↑ The Taxonomicon (anglès)
* ↑ Hutterer, R; Baxter, R.; Howell, K. (2016). "Crocidura parvipes (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Sale el sol

Sale el Sol és el tercer àlbum bilingüe i el setè àlbum d'estudi de la cantant de pop llatí colombiana Shakira. La portada de l'àlbum es va descobrir el 31 d'agost de 2010. En alguns països l'àlbum es titula The Sun Comes Out. Ha venut més de 5,5 milions de còpies a tot el món segons el lloc purecharts.

## Gravació i producció

L'àlbum té "un costat rock" amb cançons "romàntiques" i "llatines". Shakira va revelar a MTV que aquest disc serà "molt personal" i tractarà temes de dol. El raper i productor anglès Dizzee Rascal és un dels principals col·laboradors d'aquest àlbum, fent duet amb la cantant al senzill principal Loca. Sobre aquesta col·laboració, va dir que era una prova de la seva voluntat d'experimentar i el va fer convertir en un home diferent. Altres col·laboradors com els rapers Calle 13 i Pitbull van participar en el desenvolupament d'aquest disc. A més d'haver descrit aquest àlbum com "el millor de la seva carrera", Shakira va revelar «Estic molt emocionat amb aquest nou disc perquè em recorda diferents moments de la meva carrera».

## Gira Mundial

Shakira va començar la gira mundial The Sun Comes Out el 15 de setembre de 2010 a Mont-real, Canadà. Interpreta temes dels seus últims discs, She Wolf i Sale el Sol, així com dels seus èxits anteriors.

## Llista de títols

Sale el Sol
* Sale el sol
* Loca
* El Cata
* Antes de las seis
* Gordita
* Addicted to You
* Lo que más
* Mariposas
* Rabiosa
* Devoción
* Islands
* Tu boca
* Waka Waka (This Time for Africa)
* Loca
* Rabiosa
* Waka Waka (Esto es África)

## Referències

* ↑ «Shakira - Sale el Sol Album Reviews, Songs & More | AllMusic» (en anglès). [Consulta: 7 juliol 2022].
* ↑ «Shakira: Poitrine en avant au côté du beau Gérard, elle présente son album» (en francès). Pure People, 22-03-2014 [Consulta: 11 juliol 2018].
* ↑ «Yahoo | Mail, Weather, Search, Politics, News, Finance, Sports & Videos» (en anglès americà). [Consulta: 7 juliol 2022].
* ↑ Lipshutz, Jason; Lipshutz, Jason. «Dizzee Rascal ‘Honored’ to Work on Shakira’s ‘Loca’ Single» (en anglès americà), 07-09-2010. [Consulta: 7 juliol 2022].
* ↑ «Sale El Sol de Shakira - Tracklist» (en anglès). iTunes. [Consulta: 17 octubre 2010].
# Orde de l'Espasa

«Orde de l'Espasa» té aquests significats:
Amb el nom Orde de l'Espasa es designen diferents ordes militars i de cavalleria:
* Orde de Sant Jaume, orde militar fundat al Regne de Lleó al segle xii, després i actualment orde de cavalleria
* Orde de Sant Jaume per a la Fe i la Pau, orde militar fundat a Gascunya al segle xiii
* Germans Livonians de l'Espasa, orde militar fundat a Livònia el 1202
* Reial Orde de l'Espasa, orde de cavalleria fundant a Suècia en 1722
# Ratllador

Un ratllador, una ratlladora, una rasora (o raora), una raedora o un rall és una eina de cuina utilitzada per a obtenir bocins extremadament petits (ratllar) d'aliments sòlids. Sol ser una peça fina d'acer, si bé a la cuina més antiga n'hi ha de fets amb ceràmica o fusta, o a la més moderna en plàstic, amb una superfície coberta de perforacions consistents, cadascuna, en un sortint, que grata el producte, i un forat, format per l'elevació de la part de material corresponent elevada però que a més pot servir per a separar el ratlladís o ratlladura (l'aliment ratllat, que cau pels forats) de la resta (que roman a la superfície).
Els aliments que s'hi solen ratllar són tomàquets, cebes, pa, pela d'alguns cítrics, en especial de la llimona, nou moscada, formatge, etc. però aquests depenen de la cultura gastronòmica de cada lloc. En altres països existeixen ratlladors especials per a patates, trufes, etc.
Per a utilitzar-lo, hom posa el ratllador sobre un plat, o un altre objecte que pugui fer la feina de contenidor, i tot seguit hom fa passar diverses vegades l'aliment (que de vegades prèviament s'haurà de rentar, com en el cas de la llimona) sobre la superfície rugosa del ratllador, fent-hi una lleugera pressió.

## Referències

* 1 2 DCVB
# Pi

«Pi» té aquests significats:
* Pi (lletra grega), lletra π de l'alfabet grec
* Nombre π, constant matemàtica
* Pi (exercici), un exercici físic
* PI (compost químic) Monoiodur de fòsfor
* Política:
* PI, sigles del Partit per la Independència
* PI, sigles de Proposta per les Illes
Viccionari
# David Muñoz

David Muñoz és el nom dels següents personatges:
* David Muñoz Bañón (Elx, 1979), ciclista valencià
* David Muñoz Rosillo (Madrid, 1980), cuiner espanyol
* David Muñoz (cineasta) (Málaga, 1968), productor, director de cine i guionista espanyol
* David Muñoz Calvo (Cornellà de Llobregat, 1976), cantant i músic català, membre del duo Estopa
* David Muñoz Pérez, polític valencià
# NGC 27

NGC 27 és una galàxia espiral a la constel·lació d'Andròmeda.

## Referències

* ↑ Afirmat a: SIMBAD.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Third Reference Catalogue of Bright Galaxies, Version 9. Autor: Gérard de Vaucouleurs. Editorial: Springer Science+Business Media. Llengua del terme, de l'obra o del nom: anglès. Data de publicació: 1991.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* NGC 27 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Abd-al-Jabbar ibn Abd-ar-Rahman

Abd-al-Jabbar ibn Abd-ar-Rahman al-Azdí o, senzillament, Abd-al-Jabbar ibn Abd-ar-Rahman fou governador del Khurasan per compte del califat abbàssida.
Els anys 747/748 i 750/751 va lluitar amb els abbàssides contra els omeies i fou nomenat cap de la xurta (força militar d'elit) sota els califes as-Saffah i al-Mansur. Aquest darrer el va nomenar governador de Khurasan el 757/758.
En aquesta província va desencadenar una violenta repressió contra els caps locals acusats d'haver afavorit als alides del Tabaristan; però entre les víctimes, segons l'historiador Tabari, també hi va haver un nombre de seguidors dels abbàssides i això el va fer sospitós de preparar una rebel·lió. Un intercanvi de cartes va confirmar les sospites del califa i el 758/759 al-Mansur va enviar al Khurasan un exèrcit dirigida pel seu fill al-Mahdí i per Kàzim ibn Khuzayma. Quan aquestes tropes es van acostar, la població de Marw al-Rudh es va revoltar i va fer presoner el governador, que van lliurar a al-Mahdí.
Aquest el va portar a presència del seu pare al-Mansur, que el va fer torturar i després el va matar el 759/760.

## Bibliografia

* W. W. Barthold, Turkestan Down to the Mongol Invasion, II ed., Londres, 1958.
* Biografia a Encyclopaedia Iranica.
# Ctèsicles (escultor)

Ctèsicles (grec antic: Κτησικλῆς, llatí: Ctesicles) va ser un escultor grec.
Era l'autor d'una estàtua a Samos que va ser deteriorada, tal com explica Ateneu, de manera similar als danys patits per la Venus de Praxíteles a Cnidos.

## Referències

* ↑ Ateneu de Nàucratis. El sopar dels erudits, XIII, 606a
* ↑ Smith, William (ed.). «Ctesicles». A Dictionary of Greek and Roman biography and mythology. [Consulta: 18 gener 2023].
# Sant Crispí

«Sant Crispí» té aquests significats:
* Sants Crispí i Crispinià, germans cristians, martiritzats al final del segle iii a Roma
* Sant Crispí d'Écija, bisbe d'Écija, mort cap al 304, venerat com a sant a tota la cristiandat
* Sant Crispí de Viterbo,
* Confraria dels Germans Sabaters de Sant Crispí, confraria de laics que agrupava sabaters i sastres que volien viure cristianament
# Oberdorf (Alt Rin)

Oberdorf (en alsacià Oberdorf) és un municipi francès, situat a la regió del Gran Est, al departament de l'Alt Rin. L'any 2005 tenia 563 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 419 | 423 | 449 | 457 | 513 | 568 |

## Administració

Llista d'alcaldes :
| Període | Identitat |
| -1983 | François Grimler |
| 1983-1999 | Joseph Lerdung |
| 1999- | Marcel Hell |
# Raymond Tomlinson

Raymond Samuel Tomlinson, sovint anomenat Ray Tomlinson (Amsterdam, Estats Units, 2 d'octubre de 1941 - 5 de març de 2016) fou un enginyer electrònic, considerat un dels pares del correu electrònic.

## Orígens

Va néixer el 1941 a la ciutat d'Amsterdam, població situada a l'estat nord-americà de Nova York. Va estudiar enginyeria elèctrica a l'Institut Politècnic Rensselaer, on col·laborà en un programa realitzat per l'empresa IBM, i es llicencià el 1963.

## Recerca científica

Posteriorment entrà a treballar a l'Institut Tecnològic de Massachusetts (MIT), on continuà els seus treballs sobre enginyeria elèctrica. El 1967 entrà a treballar a la companyia Bolt Beranek and Newman (BBN), on amb el seu equip col·laborador desenvoluparen el sistema operatiu TENEX, que incloïa la xarxa informàtica ARPANET i el protocol TELNET. Així mateix, també va desenvolupar un programa anomenat SNDMSG per enviar missatges entre les diferents terminals d'un mateix ordinador.
El setembre de 1971, quan la BBN ja estava connectada a la xarxa ARPANET, Tomlinson va adaptar el programa SNDMSG per tal d'enviar missatges entre diferents usuaris connectats a una xarxa més àmplia, però sense que fossin coneguts (el que avui en dia es coneix com a correu electrònic o e-mail). Fou en aquell moment quan se li va ocórrer utilitzar el símbol arrova (@), un mètode que permetia separar el nom de l'usuari i del servidor.
Durant tota la seva carrera a BBN va realitzar també altres desenvolupaments importants amb el disseny d'ordinadors, arquitectura de xarxes, protocols en la xarxa i síntesi digital.
El juny de 2009 fou guardonat amb el Premi Príncep d'Astúries d'Investigació Científica i Tècnica, juntament amb Martin Cooper.

## Referències

* ↑ (anglès) The First Network Email Arxivat 2006-05-06 a Wayback Machine.
* ↑ (castellà) Fundació Príncep d'Astúries, Premi d'Investigació Científica i Tècnica 2009 Arxivat 2010-05-04 a Wayback Machine.
# Pound (Wisconsin)

Pound és una població dels Estats Units a l'estat de Wisconsin. Segons el cens del 2000 tenia 355 habitants.

## Demografia

Segons el cens del 2000, Pound tenia 355 habitants, 149 habitatges, i 89 famílies. La densitat de població era de 167,2 habitants per km².
Dels 149 habitatges en un 32,2% hi vivien nens de menys de 18 anys, en un 48,3% hi vivien parelles casades, en un 8,7% dones solteres, i en un 39,6% no eren unitats familiars. En el 30,9% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,3% tenia menys de 18 anys, un 9% entre 18 i 24, un 33,2% entre 25 i 44, un 20% de 45 a 60 i un 10,4% 65 anys o més.
L'edat mediana era de 34 anys. Per cada 100 dones de 18 o més anys hi havia 98,5 homes.
La renda mediana per habitatge era de 32.692 $ i la renda mediana per família de 40.938 $. Els homes tenien una renda mediana de 27.232 $ mentre que les dones 18.438 $. La renda per capita de la població era de 16.890 $. Aproximadament el 9,6% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pound» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Pound». American Fact Finder. Oficina del Cens dels Estats Units, 12-01-2010.
Viccionari
# Dheepa (cràter)

Dheepa és un cràter d'impacte en el planeta Venus de 4,7 km de diàmetre. Porta el nom d'un antropònim hindi, i el seu nom va ser aprovat per la Unió Astronòmica Internacional el 2000.

## Referències

* ↑ «Dheepa». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Sant Crist de Balasc

El Sant Crist de Balasc és una petita església de Santa Susanna (Maresme).

## Descripció

Capelleta situada a les hortes baixes de Santa Susanna, a la banda de mar de la carretera del Maresme. Probablement va ser construïda després de la guerra civil; anteriorment devia existir una capelleta al mateix indret, ja que els temples existents al terme, la capella de Santa Susanna i l'església parroquial nova de Santa Eulàlia es troben lluny de la plana baixa.
Es una construcció petita amb teulada a doble vessant i campanar d'espadanya d'un sol ull. A la façana principal s'obre una porta d'arc apuntat. El ràfec de la teulada està decorat amb una cornisa de dents de serra que recorre tot l'edifici.
A l'interior hi ha quatre esglaons on es posen els rams de flors que es donen com ofrena al Sant Crist, representat amb una gran escultura a la paret.

## Referències

* 1 2 3 «Sant Crist de Balasc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Oberdorf (Nidwalden)

Oberdorf és un municipi del cantó de Nidwalden (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Real Club Victoria

El Real Club Victoria fou un antic club de futbol canari de la ciutat de Las Palmas de Gran Canaria. Actualment es dedica principalment a activitats nàutiques.

## Història

És conegut que alguns grups de joves jugaven al Puerto de la Luz sota el nom de Victoria l'any 1907, agrupats per Pepe Conçalves. El 8 de juliol de 1914 es redactaren els estatuts d'una nova entitat anomenada Sporting Club Victoria, nom en honor de la reina Victòria d'Anglaterra, ja que Conçalves havia viscut a Newcastle, Anglaterra. Els colors del club, el blanc i el negre coincidien amb els del Newcastle United Football Club. El 5 de febrer de 1923 S.M. el rei Alfons XIII acceptà el nomenament com a President d'Honor del club i li atorgà el títol de Reial.
L'any 1912 el Victoria viatjà per primer cop a Tenerife per enfrontar-se a l'Sporting Tenerife. El triomf fou pel Victoria, amb un gol marcat per Pepe Conçalves. El Victoria també fou el primer club canari que realitzà una gira per la península Ibèrica l'any 1925, disputant partits per València, Castelló, Barcelona, Saragossa i Madrid. En aquesta gira destacaren homes com Rafael Oramas i José Padrón, que acabarien fitxant pel RCD Espanyol.
L'any 1949 diversos clubs de la ciutat es van fusionar, inicialment el CD Gran Canaria, l'Atlético Club i l'Arenas Club, però aviat s'hi afegiren el Real Club Victoria y el Marino Fútbol Club. D'aquesta manera va néixer la Unión Deportiva Las Palmas el 22 d'agost de 1949.

## Palmarès

* Campionat de Canàries de Futbol:
** 1912, 1913, 1927, 1928, 1930, 1942, 1944, 1947, 1949

## Referències

* ↑ «Historia». Real Club Victoria, 20-03-1940. Arxivat de l'original el 2014-09-11. [Consulta: 1r octubre 2014].
* ↑ «Història del club». Real Club Victoria. Arxivat de l'original el 2014-12-13. [Consulta: 2009].
* ↑ «Historia del Futbol Canario - Pepe Gonçalves y la fundación del Sporting Victoria». historiadelfutbolcanario.com. [Consulta: 1r octubre 2014].
* ↑ «Història UD Las Palmas». UD Las Palmas. Arxivat de l'original el 2014-12-13. [Consulta: 1r octubre 2014].
* ↑ «Canary Islands Championship». RSSSF, 30-11-1999. [Consulta: 1r octubre 2014].

## Enllaços externs

* Web oficial.
# Poullignac

Poullignac és un municipi francès situat al departament del Charente i a la regió de la Nova Aquitània. L'any 2007 tenia 79 habitants.

## Demografia
### Població

El 2007 la població de fet de Poullignac era de 79 persones. Hi havia 32 famílies de les quals 8 eren unipersonals (4 homes vivint sols i 4 dones vivint soles), 16 parelles sense fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 35 eren l'habitatge principal de la família, 20 eren segones residències i 3 estaven desocupats. Tots els 58 habitatges eren cases. Dels 35 habitatges principals, 21 estaven ocupats pels seus propietaris, 10 estaven llogats i ocupats pels llogaters i 4 estaven cedits a títol gratuït; 3 tenien dues cambres, 4 en tenien tres, 12 en tenien quatre i 17 en tenien cinc o més. 30 habitatges disposaven pel capbaix d'una plaça de pàrquing. A 19 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Poullignac el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 8 | 75 a 79 | 0 |
| 0 | 70 a 74 | 8 |
| 4 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 12 |
| 4 | 45 a 49 | 0 |
| 0 | 40 a 44 | 4 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 56 persones, 36 eren actives i 20 eren inactives. De les 36 persones actives 30 estaven ocupades (19 homes i 11 dones) i 6 estaven aturades (6 dones i 6 dones). De les 20 persones inactives 8 estaven jubilades, 3 estaven estudiant i 9 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era un paleta.
L'any 2000 a Poullignac hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Poullignac a l'INSEE.
* Évolution et structure de la population Fitxa amb el detall de dades de Poullignac a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.